Da Jimbo Wales behaupt åwa oiwai nu, das ea da õanzige Gründa fu Wikipedia is, wai da Larry Sanger neta sâi Ãngschdöda woa. 2006 håd a im Boston Globe dazöd, dass absuad is, in Larry Sanger ois Mid-Gründa fum Wikipedia zum bezaichna, obwoi a schã im Septemba 2001 ois soicha bezaichnet woan is und da Sanger si a søwa ois Mid-Begründa im Joa 2002 bezaichnet håd. Zusezlich zum Sanger saina Oawat am Ãfãng fu Wikipedia is s a sai Ide gwén, de Wiki-Software fia an Online-Enziklopedi-Projekt zum fawendn. Ea håd a in Nãm fu dém gãnzn eafundn. Ea gibt åwa a zua, das: "Damid ma uns då kloa san, de Ide fia so a Open-Source- und partizipatife Enziklopedi, bai dea gãns noamale Laid midmåcha kinan, is komplet fum Jimbo gwén, néd fu mia. Und de Finanziarung woa oisa gãnze fu Bomis. De Entwiklung fu da Enziklopedi håd a åwa gãns alõa mia iwalåssn."